b'\n_START_ARTICLE_\nPeng Zhen\n_START_SECTION_\nBakgrunn\n_START_PARAGRAPH_\nPeng Zhen var s\xc3\xb8nn av fattige b\xc3\xb8nder i Quwo i den nordkinesiske provins Shanxi. Trass i at han kom fra fattigslige k\xc3\xa5r dikk han g\xc3\xa5 p\xc3\xa5 en middelskole der. _NEWLINE_Snart ble han med i den kommunistiske underkrunnsorganisasjonen Den sosialistiske ungdomsliga. Hans politiske undergrunnsarbeid rettet mot det nasjonalistiske regjeringspartiet Kuomindang f\xc3\xb8rte til at han i 1923 fikk sin f\xc3\xb8rste fengselsstraff.\n_START_SECTION_\nKommunistisk politiker\n_START_PARAGRAPH_\nEtter l\xc3\xb8slatelsen samme \xc3\xa5r ble han medlem av det kinesiske kommunistparti, da som et grunnleggende medlem av partiet i provinsen Shanxi. Han ble arrestert i 1929, men fortsatte sitt politiske arbeid i all hemmelighet mens han satt fengslet. _NEWLINE_Etter at han ble l\xc3\xb8slatt i 1935 begynte han \xc3\xa5 organisere en motstandsbevegelse mot de invaderende japanske styrker. Han steg ogs\xc3\xa5 i gradene i kommunistpartiet og tillegges endel av \xc3\xa6ren for erobringen av Beijing i 1948 under den kinesiske borgerkrig._NEWLINE_Peng var medlem av en rekke sentralkomiteer og av sekretariatet for sentralkomiteen for det kinesiske kommunistparti. Han ble borgermester for Beijing i 1951._NEWLINE_Peng kom i un\xc3\xa5de hos Mao Zedong i april 1966 da han kritiserte Maos oppfatning om at all litteratur m\xc3\xa5tte st\xc3\xb8tte opp om staten. Han overlevde kulturrevolusjonen, og ble rehabilitert under Deng Xiaoping. Han ble s\xc3\xa5 sekret\xc3\xa6r for partisentralkomiteens kommisjon for politiske og juridiske anliggender i 1980. Som formann for den st\xc3\xa5ende komite for Folkerepublikken Kinas sjette nasjonale Folkekongress (1983) arbeidet han for \xc3\xa5 styrke folkekongressens makt. _NEWLINE_Peng trakk seg tilbake fra sine ledende politiske verv i 1988. _NEWLINE_Han betraktes som en av Det kinesiske kommunistpartis \xc3\xa5tte ud\xc3\xb8delige.'